Trump vrea ca SUA să preia Fâșia Gaza: „Ar putea deveni Riviera Orientului Mijlociu. O vom dezvolta, vom crea mii de locuri de muncă”
Donald Trump a anunțat, marți, că Statele Unite ar putea prelua Fâșia Gaza, devastată de război. Palestinienii ar putea fi relocați, iar regiunea s-ar dezvolta din punct de vedere economic, crede președintele american. Trump și-a dezvăluit planul surprinzător fără a oferi detalii, în cadrul unei conferințe de presă comune cu premierul israelian Benjamin Netanyahu, aflat în vizită la Casa Albă.